Voimme huonosti, koska vietämme liian vähän aikaa luonnossa – Steriili sisätila on ihmiselle luonnoton ympäristö, sanoo neurobiologi

Neurobiologi Jarno Mikkosen mukaan tarvittaisiin ihmisystävällisiä viriketoimistoja samaan tapaan kuin on virikekanaloita.

Voimme huonosti, koska vietämme yhä vähemmän aikaa luonnossa. Tätä mieltä on neurobiologi Jarno Mikkonen.

”Ihminen on tarkoitettu luontoon, genomit tai muu biologia meissä ei ole muuttunut 40 000 vuoteen. Olemme yhä niitä metsästäjä-keräilijöitä tai maanviljelijöitä. Meidät on luotu liikkumaan, meidät on luotu luontoon”, Mikkonen sanoo.